ΚΑΝΟΝΙΣΜΟΣ (ΕΚ) αριθ. 1835/1999 ΤΗΣ ΕΠΙΤΡΟΠΗΣ
της 24ης Αυγούστου 1999
για τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμό (ΕΚ) αριθ. 1506/1999 της Επιτροπής(2), και ιδίως το άρθρο 9,
Εκτιμώντας:
(1) ότι η δασμολογική κλάση 2202 περιλαμβάνει, μεταξύ άλλων, σύμφωνα με το κείμενό της, τα "Νερά στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα"·
(2) ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας, είναι απαραίτητο να αποσαφηνιστεί το γεγονός ότι σ' αυτή τη δασμολογική κλάση κατατάσσονται μόνο τα νερά τα οποία μπορούν, ως έχουν, να καταναλωθούν άμεσα ως ποτά, όπως και στην περίπτωση των άλλων μη αλκοολούχων ποτών της κλάσης 2202·
(3) ότι, ως εκ τούτου, είναι απαραίτητο να περιληφθεί μία συμπληρωματική σημείωση στο κεφάλαιο 22 προκειμένου να αποσαφηνιστεί το περιεχόμενο της διάκρισης 2202 10 00, στην οποία υπάγονται τα "Νερά στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα"·
(4) ότι οι διατάξεις του παρόντος κανονισμού είναι σύμφωνες με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κεφάλαιο 22 της συνδυασμένης ονοματολογίας στο παράρτημα Ι του κανονισμού (ΕΟΚ) αριθ. 2658/87 τροποποιείται ως εξής:
1. προστίθεται η ακόλουθη συμπληρωματική σημείωση αριθ. 1: "Η διάκριση 2202 10 00 περιλαμβάνει τα νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα, εφόσον αυτά μπορούν, ως έχουν, να καταναλωθούν άμεσα ως ποτά"·
2. οι ισχύουσες συμπληρωματικές σημειώσεις 1 έως 10 λαμβάνουν νέα αρίθμηση, από το 2 έως το 11.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Αυγούστου 1999.